4

**การวิเคราะห์และคำอธิบายของฝ่ายจัดการ**

**สำหรับงวด 3 เดือนและงวด 6 เดือน สิ้นสุดวันที่ 30 มิถุนายน พ.ศ. 2566**

ณ สิ้นไตรมาส 2 ปี 2566 ผู้ใช้บริการโทรศัพท์เคลื่อนที่เพิ่มขึ้น 0.4 ล้านรายเป็น 31.0 ล้านราย หรือเติบโตที่ร้อยละ 1.3 จากไตรมาส 1 ปี 2566 ผู้ใช้บริการระบบเติมเงินเพิ่มขึ้น 0.4 ล้านรายเป็น 21.0 ล้านราย หรือเพิ่มขึ้นร้อยละ 1.9 จากไตรมาสก่อน ตามการไหลกลับเข้ามาของนักท่องเที่ยวและแรงงานต่างด้าว ในขณะที่ผู้ใช้บริการระบบรายเดือนทรงตัวอยู่ที่ 10.0 ล้านรายเมื่อเทียบกับไตรมาสก่อน การเติบโตของจำนวนผู้ใช้บริการได้อานิสงส์จากการไหลกลับเข้ามาของนักท่องเที่ยวและแรงงานต่างด้าว ทำให้ผู้ใช้บริการระบบเติมเงินเพิ่มขึ้นสุทธิเมื่อเทียบกับไตรมาสก่อน ธุรกิจโทรศัพท์เคลื่อนที่มีรายได้จากการให้บริการเพิ่มขึ้นจากการปรับตัวของการแข่งขันในตลาด ส่งผลให้รายได้เฉลี่ยต่อผู้ใช้บริการ (ARPU) และจำนวนผู้ใช้บริการเติบโตขึ้น

คำจำกัดความของผู้ใช้บริการสำหรับธุรกิจโทรศัพท์เคลื่อนที่และออนไลน์ได้มีการพิจารณาและตกลงร่วมกันระหว่าง 2 บริษัทแล้ว ผู้ใช้บริการโทรศัพท์เคลื่อนที่ระบบเติมเงินมีคำจำกัดความใหม่คือ ผู้ใช้บริการที่เติมเงินเพื่อขยายระยะเวลาการใช้บริการภายใน 45 วันหรือผู้ที่มีการใช้งานใน 90 วันที่ผ่านมา ผู้ใช้บริการโทรศัพท์เคลื่อนที่ระบบรายเดือนมีคำจำกัดความใหม่คือผู้ใช้บริการที่มีการค้างชำระไม่เกิน 60 วันจากวันกำหนดชำระค่าบริการ ผู้ใช้บริการอินเทอร์เน็ตบรอดแบนด์มีคำจำกัดความใหม่คือผู้ใช้บริการที่มีการค้างชำระไม่เกิน 60 วันจากวันกำหนดชำระค่าบริการ

เศรษฐกิจมหภาคมีการพัฒนาในเชิงบวกจากไตรมาสก่อนหน้าจากทั้งอัตราเงินเฟ้อที่ลดลงและอัตราค่าไฟฟ้าที่ลดลงในเดือนพฤษภาคม การแข่งขันในอุตสาหกรรมโทรคมนาคมทรงตัวในไตรมาส 2 โดยมีการลดลงของการให้ส่วนลดและการเพิ่มคุณค่าสินค้าและการบริการให้แก่ลูกค้าที่เป็นประโยชน์และสอดคล้องกับไลฟ์สไตล์การใช้ชีวิตของลูกค้า ทั้งนี้ มาตรการการเพิ่มประสิทธิภาพในการดำเนินงานและการรับรู้ผลประโยชน์ในระยะสั้นจากการควบรวม ส่งผลให้ค่าใช้จ่ายในการดำเนินงานลดลงในไตรมาส 2 ปี 2566 โดยรายได้จากการให้บริการที่เพิ่มขึ้นและต้นทุนที่ลดลง ทำให้ EBITDA เติบโต 3.3 พันล้านบาท เมื่อเทียบกับไตรมาสก่อนหน้า

|  |  |  |
| --- | --- | --- |
|   |  **31** มีนาคม |  **30** มิถุนายน |
|  | พ.ศ**. 2566** | พ.ศ. **2566** |
| จำนวนผู้ใช้บริการของกลุ่มบริษัทฯ – **Subscriber** (ล้านราย) | **30.6** | **31.0** |

* **รายได้รวมของกลุ่มบริษัทฯ**

รายได้รวมของกลุ่มบริษัทฯ ประกอบด้วย รายได้จากการให้บริการโทรศัพท์เคลื่อนที่และบริการอื่น รายได้ค่าเชื่อมต่อโครงข่าย รายได้จากการขายสินค้า รายได้ค่าเช่าและค่าบริการอุปกรณ์โครงข่าย และรายได้อื่น ทั้งนี้ โครงสร้างรายได้ของ
กลุ่มบริษัทฯ แบ่งตามประเภทผลิตภัณฑ์และการให้บริการมีดังต่อไปนี้

|  |  |  |  |  |
| --- | --- | --- | --- | --- |
| **ผลิตภัณฑ์/บริการ** | ไตรมาส **2** ปี **2566** | ไตรมาส **2** ปี **2565** | งวด **6** เดือน ปี **2566** | งวด **6** เดือน ปี **2565** |
| ล้านบาท | ร้อยละ | ล้านบาท | ร้อยละ | ล้านบาท | ร้อยละ | ล้านบาท | ร้อยละ |
| รายได้จากการให้บริการโทรศัพท์เคลื่อนที่ | 19,655.14 | 80.62 | 19,561.33 | 70.57 | 38,280.00 | 77.96 | 38,903.89 | 69.51 |
| รายได้ค่าเชื่อมต่อโครงข่าย (ค่า IC) | 281.59 | 1.15 | 333.05 | 1.20 | 567.66 | 1.16 | 660.63 | 1.18 |
| รายได้จากการขายสินค้า | 2,608.51 | 10.70 | 4,529.74 | 16.34 | 6,573.54 | 13.39 | 10,257.09 | 18.33 |
| รายได้ค่าเช่าและค่าบริการอุปกรณ์โครงข่าย | 1,362.68 | 5.59 | 3,024.29 | 10.91 | 2,701.06 | 5.50 | 6,048.49 | 10.81 |
| รายได้อื่น | 472.69 | 1.94 | 271.92 | 0.98 | 980.49 | 2.00 | 101.70 | 0.18 |
| **รวมรายได้และรายได้อื่น** | **24,380.61** | **100.00** | **27,720.33** | **100.00** | **49,102.75** | **100.00** | **55,971.81** | **100.00** |

* **รายได้จากการให้บริการโทรศัพท์เคลื่อนที่**เป็น 19.66 พันล้านบาทในไตรมาส 2 ปี 2566 ซึ่งเพิ่มขึ้นร้อยละ 0.48 จาก ไตรมาสเดียวกันในปีก่อน และเพิ่มขึ้นร้อยละ 5.53 จากไตรมาสก่อน และเป็น 38.28 พันล้านบาทในครึ่งแรกของปี 2566 ลดลงร้อยละ 1.6 จากปีก่อน ทั้งนี้ ธุรกิจโทรศัพท์เคลื่อนที่มีรายได้จากการให้บริการเพิ่มขึ้นจากการไหลกลับเข้ามาของนักท่องเที่ยวและแรงงานต่างด้าว ทำให้ผู้ใช้บริการระบบเติมเงินเพิ่มขึ้นสุทธิเมื่อเทียบกับไตรมาสก่อน และจากการปรับตัวของการแข่งขันในตลาด ส่งผลให้รายได้เฉลี่ยต่อผู้ใช้บริการ (ARPU) เติบโตขึ้นเมื่อเทียบกับไตรมาสก่อน กลุ่มบริษัทฯ มีจำนวนผู้ใช้บริการรายใหม่สุทธิ 0.4 ล้านรายส่งผลให้ฐานผู้ใช้บริการรวมเป็น 31.0 ล้านราย แบ่งเป็นกลุ่มลูกค้าระบบรายเดือน 10.0 ล้านรายและกลุ่มลูกค้าระบบเติมเงิน 21.0 ล้านราย
* **รายได้จากการขายสินค้า** เป็น 2.61 พันล้านบาทในไตรมาส 2 ปี 2566 ลดลงจากไตรมาสเดียวกันของปีก่อนร้อยละ 42.41 และลดลงจากไตรมาสก่อนร้อยละ 34.21 จากปัจจัยฤดูกาล และเป็น6.57 พันล้านบาทในครึ่งแรกของปี 2566ลดลงร้อยละ 35.91 จากปีก่อน
* **รายได้ค่าเช่าและค่าบริการอุปกรณ์โครงข่าย**เป็น 1.36 พันล้านบาทในไตรมาส 2 ปี 2566 ลดลงร้อยละ 54.94 จาก ไตรมาสเดียวกันในปีก่อนจากการบรรลุข้อตกลงในการแก้ไขสัญญาการใช้คลื่น 850MHz เพื่อสะท้อนการใช้งานจริง ซึ่งส่งผลให้ทั้งรายได้และต้นทุนที่เกี่ยวข้องลดลงโดยผลต่างสุทธิระหว่างรายได้และค่าใช้จ่ายดังกล่าวส่งผลเชิงบวกต่อ EBITDAแต่เพิ่มขึ้นร้อยละ 1.82 จากไตรมาสก่อนตามการใช้งานที่เพิ่มขึ้นและเป็น 2.70 พันล้านบาทในครึ่งแรกของปี 2566 ลดลง ร้อยละ 55.34จากปีก่อน
* **ต้นทุน และ ค่าใช้จ่าย**

|  |  |  |  |  |
| --- | --- | --- | --- | --- |
| **ต้นทุนการให้บริการและต้นทุนขาย** | ไตรมาส **2** ปี **2566** | ไตรมาส **2** ปี **2565** | งวด **6** เดือน ปี **2566** | งวด **6** เดือน ปี **2565** |
| **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** | **ล้านบาท** | **ร้อยละ** |
| ต้นทุนการให้บริการรวม | 16,982.45 | 86.10 | 18,100.04 | 79.94 | 33,884.64 | 83.55 | 35,994.15 | 77.90 |
| * *ค่าใช้จ่ายในการกำกับดูแล(Regulatory Costs)*
 | 461.17 | 2.34 | 470.60 | 2.08 | 941.92 | 2.32 | 907.89 | 1.96 |
| * *ค่าใช้จ่ายเชื่อมต่อโครงข่าย (ค่า IC)*
 | 265.69 | 1.35 | 342.57 | 1.51 | 544.79 | 1.34 | 676.70 | 1.46 |
| * *ต้นทุนการให้บริการ ไม่รวมค่า IC*
 | 8,344.16 | 42.31 | 9,609.22 | 42.44 | 16,747.02 | 41.30 | 18,978.04 | 41.07 |
| * *ค่าเสื่อมราคาและค่าตัดจำหน่าย*
 | 7,911.43 | 40.11 | 7,677.64 | 33.91 | 15,650.91 | 38.59 | 15,431.52 | 33.40 |
| ต้นทุนขาย | 2,741.13 | 13.90 | 4,541.37 | 20.06 | 6,669.24 | 16.45 | 10,210.80 | 22.10 |
| **รวมต้นทุนการให้บริการและต้นทุนขาย** | **19,723.58** | **100.00** | **22,641.41** | **100.00** | **40,553.88** | **100.00** | **46,204.95** | **100.00** |

* **ค่าใช้จ่ายในการดำเนินงาน** (ประกอบด้วยต้นทุนการให้บริการ ต้นทุนขาย และค่าใช้จ่ายในการขายและบริหาร) ในไตรมาส 2 ปี 2566 เป็น 24.71 พันล้านบาท ลดลงร้อยละ 10.82 จากไตรมาสก่อน และร้อยละ 9.11 จากไตรมาสเดียวกันในปีก่อน เนื่องจากต้นทุนการให้บริการและต้นทุนขายที่ลดลง ซึ่งเป็นไปในทิศทางเดียวกันกับรายได้จากการขาย และเป็นผลมาจากมาตรการการเพิ่มประสิทธิภาพในการดำเนินงาน และเป็น 52.43 พันล้านบาทในครึ่งแรกของปี 2566 ลดลงร้อยละ 5.09 จากปีก่อน
* **ค่าใช้จ่ายเชื่อมต่อโครงข่ายสุทธิ**ลดลงจากไตรมาสเดียวกันในปีก่อนตามการใช้งานสุทธิที่ลดลง
* **ค่าใช้จ่ายในการดำเนินงานหลัก** (ประกอบด้วยต้นทุนในการให้บริการไม่รวมค่า IC และค่าใช้จ่ายในการขายและการบริหาร) เป็น 10.83 พันล้านบาทในไตรมาส 2 ปี 2566 ลดลงร้อยละ 13.47 จากไตรมาสเดียวกันในปีก่อน และร้อยละ 17.91 จากไตรมาสก่อน จากการลดลงของค่าใช้จ่ายในการขายและการตลาดและการเรียกเก็บหนี้ที่ดีขึ้นทำให้มีหนี้สูญลดลง และเป็น 24.03 พันล้านบาทในครึ่งแรกของปี 2566 ลดลงร้อยละ 3.91 จากปีก่อน
* **ค่าเสื่อมราคาและค่าตัดจำหน่าย**เป็น 10.41 พันล้านบาทในไตรมาส 2 ปี 2566 เพิ่มขึ้นร้อยละ 11.77 จากไตรมาสเดียวกันในปีก่อน และร้อยละ 5.95 จากไตรมาสก่อน และเป็น 20.24 พันล้านบาทในครึ่งแรกของปี 2566 เพิ่มขึ้นร้อยละ 9.78 จากปีก่อน จากการขยายโครงข่ายอย่างต่อเนื่อง
* **ต้นทุนทางการเงิน**เป็น 2.98 พันล้านบาท ในไตรมาส 2 ปี 2566 ลดลงร้อยละ 8.62 จากไตรมาสเดียวกันในปีก่อน และร้อยละ 0.79 จากไตรมาสก่อน จากต้นทุนทางการเงินที่เกี่ยวข้องกับใบอนุญาตที่ลดลง และเป็น 5.98 พันล้านบาทในครึ่งแรกของปี 2566 ลดลงร้อยละ 7.70 จากปีก่อน จากดอกเบี้ยจ่ายที่ลดลง
* **กำไรและขาดทุน**

| **งบการเงินรวม** | **ไตรมาส 2** | **ไตรมาส 2** | **งวด 6 เดือน** | **งวด 6 เดือน** |
| --- | --- | --- | --- | --- |
| **หน่วย: ล้านบาท** | **พ.ศ. 2566** | **พ.ศ. 2565** | **พ.ศ. 2566** | **พ.ศ. 2565** |
| รวมรายได้ | 23,907.91 | 27,448.41 | 48,122.25 | 55,870.10 |
| รวมต้นทุน | (19,723.58) |  (22,641.41) | (40,553.88) |  (46,204.95) |
| **กำไร (ขาดทุน) ขั้นต้น** | **4,184.34** | **4,807.00** | **7,568.37** | **9,665.16** |
| รวมค่าใช้จ่ายในการขายและบริหาร | (4,990.89) |  (4,549.83) | (11,875.14) |  (9,037.18) |
| **กำไรจากการดำเนินงานก่อนดอกเบี้ยจ่าย ภาษี ค่าเสื่อมราคาและรายจ่ายตัดบัญชี(EBITDA)** | **9,605.05** | **9,572.73** | **15,932.07** | **19,063.51** |
| ค่าเสื่อมราคาและค่าตัดจำหน่าย |  (10,411.60) |  (9,315.56) | (20,238.84) |  (18,435.53) |
| **กำไรจากการดำเนินงาน (EBIT)** | **(806.55)** | **257.17** | **(4,306.77)** | **627.97**  |
| ต้นทุนทางการเงิน  | (2,977.87) |  (3,258.83) | (5,979.59) |  (6,478.75) |
| รายได้ (ค่าใช้จ่าย) อื่น | 392.56 | 230.04 | (69,934.80) | (223.22) |
| ส่วนแบ่งกำไรจากเงินลงทุน | 0.00 | 0.00 | 0.00 | 0.00 |
| **ขาดทุนก่อนภาษีเงินได้** | **(3,391.86)** |  **(2,771.63)** | **(80,221.16)** |  **(6,073.99)** |
| รายได้ (ค่าใช้จ่าย) ภาษีเงินได้ | 215.80 | 77.25 | 988.16 | 111.25 |
| **กำไร (ขาดทุน) ส่วนที่เป็นของบริษัท** | **(3,169.24)** |  **(2,689.69)** | **(79,218.57)** |  **(5,951.70)** |
| ส่วนได้เสียที่ไม่มีอำนาจควบคุม | (6.82) |  (4.69) | (14.43) |  (11.05) |
| **กำไร (ขาดทุน) สำหรับงวด** | **(3,176.06)** |  **(2,694.38)** | **(79,233.00)** |  **(5,962.74)** |

* กลุ่มบริษัทฯ มี**กำไรขั้นต้น**เป็น 4.18 พันล้านบาทในไตรมาส 2 ปี 2566 ลดลงร้อยละ 12.95 จากไตรมาสเดียวกันในปีก่อน แต่เพิ่มขึ้น ร้อยละ 23.65 เมื่อเทียบกับไตรมาสก่อน จากต้นทุนการให้บริการและต้นทุนขายที่ลดลง และเป็น 7.57 พันล้านบาทในครึ่งแรกของปี 2566 ลดลงร้อยละ 21.69 จากปีก่อน
* ขณะที่ **EBITDA** เป็น 9.61 พันล้านบาทในไตรมาส 2 ปี 2566 เพิ่มขึ้นร้อยละ 0.34 จากไตรมาสเดียวกันในปีก่อนและร้อยละ 51.81 จาก ไตรมาสก่อน จากรายได้จากการให้บริการที่เพิ่มขึ้นและค่าใช้จ่ายในการดำเนินงานที่ลดลงจากมาตรการการเพิ่มประสิทธิภาพในการดำเนินงาน และเป็น 15.93 พันล้านบาทในครึ่งแรกของปี 2566 ลดลงร้อยละ 16.43 จากปีก่อน
* ค่าเสื่อมราคาและค่าตัดจำหน่ายที่สูงขึ้นเป็นผลมาจากการขยายการให้บริการและโครงข่าย เพื่อยกระดับประสบการณ์การใช้งานและความพึงพอใจของลูกค้า ส่งผลให้กลุ่มบริษัทมีผลขาดทุนสุทธิ จำนวน 3.17 พันล้านบาท และมีผลขาดทุนสุทธิที่ 79.22 พันล้านบาทในครึ่งแรกของปี 2566

**การวิเคราะห์ฐานะทางการเงิน**

| **งบการเงินรวม** | **30 มิถุนายน** | **31 ธันวาคม** |
| --- | --- | --- |
| **หน่วย: ล้านบาท** | พ.ศ. **2566** | พ.ศ. **2565** |
| **สินทรัพย์** |  |  |
| เงินสดและรายการเทียบเท่าเงินสด | 5,757.86 | 22,367.15 |
| ลูกหนี้การค้าและลูกหนี้อื่น  | 39,103.42 | 46,611.72 |
| สินค้าคงเหลือ – สุทธิ | 1,426.91 | 1,056.09 |
| สินทรัพย์หมุนเวียนอื่น (รวมเงินลงทุนทั่วไป) | 11,173.02 | 13,170.86 |
| **รวมสินทรัพย์หมุนเวียน** | **57,461.21** | **83,205.83** |
| ที่ดิน อาคารและอุปกรณ์ – สุทธิ | 115,441.67 | 177,089.56 |
| สินทรัพย์ไม่มีตัวตน – สุทธิ | 100,438.49 | 107,633.91 |
| สินทรัพย์ภาษีเงินได้รอตัดบัญชี | 6,327.45 | 5,501.67 |
| สินทรัพย์ไม่หมุนเวียนอื่น (รวมเงินลงทุนอื่น และเงินฝากที่มีภาระผูกพัน) | 73,435.53 | 77,059.29 |
| **รวมสินทรัพย์ไม่หมุนเวียน** | **295,643.13** | **367,284.44** |
| **รวมสินทรัพย์** | **353,104.34** | **450,490.27** |
| **หนี้สินและส่วนของผู้ถือหุ้น** |  |  |
| เงินกู้ยืมระยะสั้น | 4,765.59 | 7,506.63 |
| เจ้าหนี้การค้าและเจ้าหนี้อื่น | 66,169.56 | 81,291.47 |
| เงินกู้ยืมระยะยาวส่วนที่ถึงกำหนดชำระภายในหนึ่งปี | 42,233.39 | 25,766.35 |
| เงินกู้ยืมระยะสั้นจากบริษัทที่เกี่ยวข้องกัน | 0.00 | 0.00 |
| ส่วนของหนี้สินภายใต้ใบอนุญาตให้ดำเนินการ |  |  |
|  ที่ถึงกำหนดชำระภายในหนึ่งปี | 12,881.18 | 10,621.53 |
| ภาษีเงินได้ค้างจ่าย | 0.29 | 0.28 |
| หนี้สินหมุนเวียนอื่นๆ | 9,671.11 | 10,214.52 |
| **รวมหนี้สินหมุนเวียน** | **135,721.11** | **135,400.77** |
| เงินกู้ยืมระยะยาว | 68,378.21 | 71,057.00 |
| เงินกู้ยืมระยะยาวจากกิจการที่เกี่ยวข้องกัน | 38,505.80 | 97,100.00 |
| หนี้สินภาษีเงินได้รอตัดบัญชี | 215.40 | 378.08 |
| ภาระผูกพันผลประโยชน์พนักงาน | 573.79 | 647.89 |
| หนี้สินภายใต้ใบอนุญาตให้ดำเนินการ | 27,493.84 | 38,837.82 |
| หนี้สินไม่หมุนเวียนอื่น (รวมประมาณการหนี้สินสำหรับการรื้อถอน) | 52,935.64 | 55,555.17 |
| **รวมหนี้สินไม่หมุนเวียน** | **188,102.69** | **263,575.95** |
| **รวมหนี้สิน** | **323,823.80** | **398,976.72** |
| **ส่วนของผู้ถือหุ้น** |  |  |
| ทุนที่ออกและชำระเต็มมูลค่าแล้ว | 50,099.31 | 141,959.31 |
| ขาดทุนสะสม | (12,654.15) | (82,295.58) |
| องค์ประกอบอื่นของส่วนของผู้ถือหุ้น | (8,391.21) | (8,391.21) |
| ส่วนได้เสียที่ไม่มีอำนาจควบคุม | 226.59 | 241.02 |
| **รวมส่วนของผู้ถือหุ้น** | **29,280.54** | **51,513.54** |
| **รวมหนี้สินและส่วนของผู้ถือหุ้น** | **353,104.34** | **450,490.27** |

**สินทรัพย์**

* **สินทรัพย์รวม**ลดลงเป็น 353.10 พันล้านบาท เมื่อเทียบกับ 450.49 พันล้านบาท ณ สิ้นปี 2565 สาเหตุหลักมาจากการลดลงของเงินสดและรายการเทียบเท่าเงินสด ที่ดิน อาคารและอุปกรณ์ (สุทธิ) และลูกหนี้การค้าและลูกหนี้อื่น
* **ลูกหนี้การค้าและลูกหนี้อื่น (สุทธิ)** ลดลงเป็น 39.10 พันล้านบาท เมื่อเทียบกับ 46.61 พันล้านบาท ณ สิ้นปี 2565 ด้วยการมุ่งเน้นขยายฐานลูกค้าคุณภาพและมาตรการเก็บหนี้ที่รัดกุมและมีประสิทธิภาพมากขึ้น
* **สินค้าคงเหลือ (สุทธิ)** เพิ่มขึ้นเป็น 1.43 พันล้านบาท เมื่อเทียบกับ 1.06 พันล้านบาท ณ สิ้นปี 2565 ตามรายได้จากการขายที่ลดลงตามฤดูกาล
* **ที่ดิน อาคาร และอุปกรณ์ (สุทธิ)** ลดลงเป็น 115.44 พันล้านบาท เมื่อเทียบกับ 177.09 พันล้านบาท ณ สิ้นปี 2565 ในขณะที่**สินทรัพย์ไม่มีตัวตน (สุทธิ)** ลดลงเป็น 100.44 พันล้านบาท เมื่อเทียบกับ 107.63 พันล้านบาท ณ สิ้นปี 2565 จากการพิจารณาเลิกใช้สินทรัพย์บางส่วน เนื่องจากมีการพิจารณาในด้านความซ้ำซ้อน ด้านเทคโนโลยี และด้านความสอดคล้องกับแผนธุรกิจของกลุ่มกิจการในอนาคต และกลุ่มกิจการได้รับรู้ขาดทุนจากการเลิกใช้สินทรัพย์
* **สินทรัพย์ไม่หมุนเวียนอื่น** (รวมเงินลงทุนอื่น และเงินฝากที่มีภาระผูกพัน) ลดลงเป็น 73.44 พันล้านบาท เมื่อเทียบกับ 77.06 พันล้านบาท ณ สิ้นปี2565 จากการตัดจำหน่ายสินทรัพย์สิทธิการใช้ระหว่างงวด

**หนี้สิน**และส่วนของผู้ถือหุ้น

* **หนี้สินรวม**ลดลงเป็น 323.82 พันล้านบาท เมื่อเทียบกับ 398.98 พันล้านบาท ณ สิ้นปี 2565 จากการลดลงของเงินกู้ยืมระยะยาวจากกิจการที่เกี่ยวข้องกัน เจ้าหนี้การค้าและเจ้าหนี้อื่น และหนี้สินภายใต้ใบอนุญาตให้ดำเนินการ
* **เจ้าหนี้การค้าและเจ้าหนี้อื่น**ลดลงเป็น 66.17 พันล้านบาท เมื่อเทียบกับ 81.29 พันล้านบาท ณ สิ้นปี 2565 จากการชำระเงินให้กับเจ้าหนี้การค้า
* **หนี้สินที่มีภาระดอกเบี้ยจ่าย** (ประกอบด้วยเงินกู้ยืมระยะสั้นและเงินกู้ยืมระยะยาว ไม่รวมหนี้สินตามสัญญาเช่าการเงิน) ลดลงร้อยละ 23.60 จาก ณ สิ้นปี 2565 เป็น 153.88 พันล้านบาท จากการลดลงของเงินกู้ยืมระยะยาวจากกิจการที่เกี่ยวข้องกัน
* **หนี้สินภายใต้สัญญาและใบอนุญาตให้ดำเนินการ**ลดลงเป็น 27.49 พันล้านบาทเมื่อเทียบกับ 38.84 พันล้านบาท ณ สิ้นปี 2565 จากการชำระค่าใบอนุญาตระหว่างงวด
* **ส่วนของผู้ถือหุ้น**ของกลุ่มบริษัทฯ เป็น 29.28 พันล้านบาท ลดลงร้อยละ 43.16 จาก ณ สิ้นปี 2565 เนื่องจากมีการเลิกใช้สินทรัพย์บางส่วน

**สภาพคล่องและแหล่งเงินทุน**

| **งบการเงินรวม** | **30 มิถุนายน** | **30 มิถุนายน** |  |
| --- | --- | --- | --- |
| **หน่วย : ล้านบาท** | **พ.ศ. 2566** | **พ.ศ. 2565** |
| **งบกระแสเงินสดรวม** |  |  |
| เงินสดสุทธิได้มาจากกิจกรรมดำเนินงาน | 8,488.92 | 10,096.65 |
| เงินสดสุทธิใช้ไปในกิจกรรมลงทุน | (30,610.41) | (21,834.23) |
| เงินสดสุทธิได้มาจากกิจกรรมจัดหาเงิน | 5,512.24 | 15,104.21 |
| **เงินสดและรายการเทียบเท่าเงินสดเพิ่มขึ้น (ลดลง) สุทธิ** | **(16,609.25)** | **3,366.63** |
| เงินสดและรายการเทียบเท่าเงินสดต้นงวด | 22,367.15 | 7,734.20 |
| ผลกระทบเงินสดจากการเปลี่ยนแปลงในอัตราแลกเปลี่ยน | (0.04) | (4.40) |
| **ยอดเงินคงเหลือสิ้นงวด** | 5,757.86 | 11,096.43 |

* **กระแสเงินสดจากกิจกรรมดำเนินงาน** เป็น 8.49 พันล้านบาท ณ สิ้น 30 มิถุนายน ปี 2566 ลดลงเมื่อเทียบกับช่วงเดียวกันของปีก่อน จากเงินสดรับสำหรับภาษีเงินได้ที่ลดลง
* **กระแสเงินสดใช้ไปสุทธิจากกิจกรรมลงทุน**เพิ่มขึ้นเมื่อเทียบกับช่วงเดียวกันของปีก่อนเป็น 30.61 พันล้านบาท ณ สิ้น 30 มิถุนายน ปี 2566 จากเงินสดจ่ายเพื่อซื้ออุปกรณ์ เพื่อขยายโครงข่ายและคุณภาพบริการ
* **กระแสเงินสดจากกิจกรรมจัดหาเงิน** ณ สิ้น 30 มิถุนายน ปี 2566 เป็น 5.51 พันล้านบาท ลดลงเมื่อเทียบกับ 15.10 พันล้านบาท ณ ช่วงเดียวกันของปีก่อน จากเงินสดจ่ายชำระคืนเงินกู้ยืมจากกิจการที่เกี่ยวข้องกัน
* การวิเคราะห์อัตราส่วนทางการเงินที่สำคัญ
* **อัตราส่วนความสามารถในการทำกำไร**กลุ่มบริษัทฯ มีอัตรากำไรขั้นต้นในไตรมาส 2 ปี 2566 เป็นร้อยละ 17.50 ทรงตัวเมื่อเทียบกับร้อยละ 17.51 ของไตรมาสเดียวกันในปีก่อน แต่เพิ่มขึ้นเมื่อเทียบกับร้อยละ 13.98 ในไตรมาสก่อน ตามกำไรขั้นต้นที่เพิ่มขึ้นและรายได้ที่รวมที่อ่อนตัวลง
	+ อัตราส่วนสภาพคล่อง เป็น 0.42 เท่า ณ สิ้นไตรมาส 2 ปี 2566 ลดลงจาก 0.58 เท่าในไตรมาสเดียวกันของปีก่อน และ 0.50 เท่าในไตรมาสก่อน เนื่องจากสินทรัพย์หมุนเวียนลดลงโดยมีเงินสดและรายการเทียบเท่าเงินสดลดลง
	+ อัตราส่วนหนี้สินต่อส่วนของผู้ถือหุ้น**เพิ่มขึ้นเป็น** 11.06 **เท่า ณ สิ้นไตรมาส** 2 **ปี** 2566 **เมื่อเทียบกับ** 5.96 **เท่าของช่วงเดียวกันในปีก่อนและ** 10.46 **เท่า ณ สิ้นไตรมาสก่อน จากส่วนของผู้ถือหุ้นที่ลดลงจากการลดทุนเพื่อลดขาดทุนสะสม**

ทั้งนี้ กลุ่มบริษัท มีหนี้สินรวมที่ลดลง เนื่องจากสามารถชำระหนี้สินและปฏิบัติตามข้อผูกพันตามสัญญาทางการเงิน เงินกู้ยืมจากกิจการที่เกี่ยวข้องกัน รวมไปถึงมีการคำนึงถึงวินัยทางการเงินอย่างเคร่งครัด

* + อัตราส่วนความสามารถในการชำระหนี้อัตราส่วนความสามารถในการชำระดอกเบี้ย (Interest Coverage Ratio) ของกลุ่มบริษัทฯ เป็น 3.78 เท่าในไตรมาส 2 ปี 2566 เพิ่มขึ้นเมื่อเทียบกับ 3.49 เท่าของช่วงเวลาเดียวกันในปีก่อน และ 2.52 เท่าใน ไตรมาสก่อน จากกำไรจากการดำเนินงานก่อนดอกเบี้ยจ่าย ภาษี ค่าเสื่อมราคา และรายจ่ายตัดบัญชี (EBITDA) ที่เพิ่มขึ้น
	+ อัตราส่วนความสามารถในการชำระหนี้ **(cash basis)** ของกลุ่มบริษัทฯ เป็น 3.69 เท่า ณ สิ้นไตรมาส 2 ปี 2566 เพิ่มขึ้นเมื่อเทียบกับ 3.10 เท่า ณ สิ้นไตรมาส 1 ปีก่อน ในขณะที่ลดลงเมื่อเทียบกับ 10.22 เท่าในไตรมาสก่อน จากดอกเบี้ยจ่ายที่เพิ่มขึ้น
	+ **อัตราส่วนหนี้สินที่มีภาระดอกเบี้ยที่ครบกำหนดภายใน 1 ปี ต่อหนี้สินที่มีภาระดอกเบี้ยทั้งหมด**เป็น 0.31 เท่า ณ สิ้นไตรมาส 2 ปี 2566 เพิ่มขึ้นเมื่อเทียบกับ 0.12 เท่า ณ สิ้นไตรมาส 2 ปี 2565 และ 0.27 เท่าในไตรมาสก่อน ตามงวดครบกำหนดชำระ
	+ **อัตราส่วนเงินกู้ยืมจากสถาบันการเงินต่อหนี้สินรวม** ณ สิ้นไตรมาส 2 ปี 2566 เท่ากับ 0.0 เท่า เนื่องจากกลุ่มบริษัทฯ ไม่มีเงินกู้ยืมจากสถาบันการเงิน
* **ปัจจัยที่อาจมีผลต่อฐานะการเงินหรือการดำเนินงานของบริษัทฯ ในอนาคต**

 ปัจจัยทางด้านเศรษฐกิจมหภาคยังคงเป็นไปในทิศทางที่ดี จากการไหลกลับเข้ามาของนักท่องเที่ยวและแรงงานต่างด้าวที่ช่วยกระตุ้นกิจกรรมทางเศรษฐกิจ ตลอดจนอัตราเงินเฟ้อที่ลดลงและอัตราค่าไฟฟ้าที่ลดลงเมื่อเทียบกับไตรมาสก่อนหน้า การแข่งขันในอุตสาหกรรมโทรคมนาคมทรงตัวในไตรมาส 2 จากการลดลงของการให้ส่วนลดและการเพิ่มคุณค่าสินค้าและการบริการให้แก่ลูกค้าที่เป็นประโยชน์และสอดคล้องกับไลฟ์สไตล์การใช้ชีวิตของลูกค้า

บริษัทยังคงมุ่งมั่นในการพัฒนากลยุทธ์ โดยใช้ประโยชน์จากความแข็งแกร่งในการดำเนินการทางด้านการตลาด และแผนการดำเนินการร่วมกัน ตลอดจนการบรรลุประโยชน์จากการควบรวมกิจการ เพื่อสร้างมูลค่าเพิ่มให้แก่ผู้มีส่วนได้เสียของบริษัท บริษัทมุ่งมั่นที่จะเติบโต โดยการปรับเปลี่ยนตามความต้องการในการดำเนินชีวิตของผู้ใช้บริการที่เปลี่ยนแปลงตลอดเวลา ในขณะเดียวกันมุ่งมั่นที่จะขยายประสบการณ์และบริการเครือข่าย บริษัทมุ่งเน้นการขยายการเข้าถึงของสินค้าอย่างต่อเนื่องเพื่อยกระดับไลฟ์สไตล์การใช้ชีวิตแบบดิจิทัลและพัฒนาคุณภาพชีวิตผู้ใช้บริการผ่านทั้งช่องทางออนไลน์และออฟไลน์ เพื่อขยายจำนวนประชากรให้สามารถเข้าถึงสินค้านวัตกรรมบ้านอัจฉริยะ (Smart Living) ได้มากขึ้น การเป็นพันธมิตรทางกลยุทธ์กับผู้เชี่ยวชาญระดับโลก ทำให้บริษัทสามารถสร้างแพลตฟอร์มการสื่อสารระหว่างเครื่องจักรกับเครื่องจักร (M2M) สำหรับอินเทอร์เน็ตของสรรพสิ่ง (IoT) ระดับโลก ผ่านเครือข่าย ทรู เทคโนโลยี 5G เพื่อการเชื่อมต่ออย่างราบรื่น ระหว่างเซ็นเซอร์ อุปกรณ์และเครื่องจักรอัจฉริยะ และการสื่อสารระหว่างเครื่องจักรกับเครื่องจักร (M2M) เพื่อที่จะนำพาเศรษฐกิจของประเทศไทยก้าวเข้าสู่ยุคดิจิทัล